รบกวนสอบถามคุณค่ะ เมื่อวานนี้นำสุนัขมีบาดแผลเหม็นข้างทางตัวหนึ่งไปส่งหาค่ะ ไม่ทราบประวัตสุนัข รู้แค่มีคนเห็นอยู่จุดนี้มา2วันพร้อมแผลใหญ่ จึงเอาตะกร้ามาล่อ วางอาหารในตะกร้าแล้วหมาเดินเข้าไปเองและปิดกรงเอาใส่รถเก๋งส่งค่ะ แต่คนรอบตะระแวงมากเพราะมาทราบทีหลังว่าสุนัขในพื้นที่มีเป็นพิษสุนัขบ้า ส่วนน้องหมาที่รับมาเค้ามีอาการงับแมงวันที่ตอมค่ะ ไม่กลัวคน สนใจอาหารพยายามกินแต่อาหารไม่ค่อยยุบนะคะไม่แน่ใจว่าทานได้มั้ย สอบถามคุณบอกว่ายังตอบไม่ได้แต่สิ่งที่กังวลคือระหว่างขนย้ายถ้าสุนัขเป็นพิษสุนัขบ้าจะมีโอการรับเชื้อทางระบบหายใจหรือไม่คะ ควรฉีดวัคซีนหรือไม่ (เคยรับวัคซีนจรครบเมื่อ2ปีที่แล้วค่ะ) ขอบค่ะ
สวัสดีค่ะ การติดโรคพิษสุนัขบ้าจากสัตว์สู่คน จะเกิดผ่านทางน้ำลาย, สมอง, และอวัยวะที่มีเนื้อเยื่อประสาทของสัตว์ ซึ่งได้แก่ การถูกสัตว์กัดหรือถูกข่วนจนมีบาดแผล การถูกเลียที่ตา ปาก จมูก หรือเลียบริเวณผิวหนังที่มีบาดแผล และการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการสัมผัสโดนเลือด ปัสสาวะ หรืออุจจาระ ของสัตว์ ไม่พบว่าทำให้เกิดการติดเชื้อพิษสุนัขบ้าได้ เนื่องจากตรวจไม่พบเชื้อไวรัสโรคพิษสุนัขบ้าในเลือดหรือปัสสาวะของสัตว์ที่ติดเชื้อมีรายงานการติดเชื้อผ่านทางกายหายใจเอาละอองที่มีเชื้อโรคอยู่ซึ่งพบได้น้อยมากมาก เช่น การเข้าไปในถ้ำที่มีค้างคาวอยู่กันเป็นล้านๆตัว สำหรับในกรณีของ การหายใจเอากาศที่อยู่ใกล้ตัวสุนัขเข้าไป ยังไม่พบว่ามีรายงานว่าเป็นสาเหตุให้ติดเชื้อโรคได้ค่ะนอกจากนี้ยังคงการติดเชื้อในเจ้าหน้าที่ในห้องแลปที่ทำงานเกี่ยวข้องกับเชื้อพิษสุนัขบ้า และยังมีรายงานว่ามีผู้ป่วยที่ติดเชื้อพิษสุนัขบ้าจากการเปลี่ยนถ่ายกระจกตาและเปลี่ยนถ่ายอวัยวะอื่นๆ ซึ่งอาจเกิดจากผู้ป่วยเป็นโรคพิษสุนัขบ้า แต่ไม่ได้รับการวินิจฉัยในตอนแรกและหากสามารถเฝ้าดูอาการสุนัขตัวที่มีบาดแผลนั้นไปได้นาน 14 วัน แล้วสุนัขไม่ตาย สุนัขก็ไม่ได้เป็นโรคพิษสุนัขบ้าค่ะ